Spotify kræver lokationsdata for at undgå snyd med familieabonnement

Det er angiveligt temmelig almindeligt, at det ikke bare er familemedlemmer, der deler Spotifys familieabonnement, men også venner og bekendte. Det er Spotify naturligvis ikke tilfredse med. Derfor har de af flere omgange forsøgt at stoppe snyd. Allerede sidste år testede musiktjenesten GPS-placeringer for at fange snydere – og nu indføres der fast et lokationstjek for abonnenter på familieabonnementet.

Det er nyhedstjenesten CNET, der har opdaget, at Spotify har ændret sine brugerbetingelser, så brugerne skal levere lokationsdata ”fra tid til anden”. Det er altså ikke en konstant levering af geodata, men kun engang imellem at tjenestes tjekker. De nye regler trådte i kraft i USA den 5. september.

I en udtalelse fortæller forsvarer Spotify sine nye krav til familieabonnementet og fortæller, at alle lokationsdata udelukkende bruges til at verificere adressen og slettes efterfølgende.

”Disse data er krypteret og kan redigeres af abonnenten efter behov. Placeringsdata indsamlet under oprettelse af Premium Family-konto bruges kun af Spotify til dette formål. Når bekræftelse af familiemedlemmets hjemadresse er afsluttet, gemmer vi ikke deres lokationsdata eller sporer deres placering på noget tidspunkt,” skriver tjenesten.

Med mindre Spotify, som de skriver i brugerbetingelserne, vil tjekke brugernes lokation på forskellige tilfældelige tidspunkter, vil de strammere regler næppe stoppe snyd – kun deling af familieabonnemtner af personer, der bor langt fra hinanden.

Spotify kræver lokationsdata for at undgå snyd med familieabonnement